ཀྲུང་གོ་བོད་ཀྱི་དྲ་བའི་འཕྲིན།དཔལ་འབྱོར་དང་སྤྱི་ཚོགས་བར་མ་ཆད་པའི་ངང་འཕེལ་རྒྱས་བྱུང་བའི་འགྲོས་དང་བསྟུན་ནས།མི་དམངས་ཀྱི་འཚོ་བའི་ཆུ་ཚད་དང་བདེ་སྐྱིད་འཚོལ་སྙེག་གི་འདུན་པའང་ཉིན་རེ་ནས་ཉིན་རེར་ཇེ་ཆེར་འགྲོ་བཞིན་ཡོད་པར་མ་ཟད།མི་དམངས་མང་ཚོགས་ཀྱིས་བདེ་ཐང་ལ་བཟུང་བའི་བླང་བྱ་ཡང་བར་མ་ཆད་པའི་ངང་ནས་ཇེ་མཐོར་འགྲོ་བཞིན་ཡོད།བོད་སྨན་ལས་དོན་དང་བོད་སྨན་ཐོན་ལས་ལ་འཕེལ་རྒྱས་ཀྱི་སྟོབས་ཤུགས་དང་མཐོར་འདེགས་ཀྱི་བར་སྟོང་ཆེན་པོ་ཞིག་ཡོད་ནའང་།མིག་སྔར་རྒྱུ་སྤུས་དང་ཚད་ལྡན་མིན་པ་སོགས་རྐྱེན་གང་མང་ཞིག་གི་དབང་གིས།བོད་སྨན་དེང་རབས་ཅན་དུ་འཕེལ་བར་བཀག་འགོག་བྱེད་ཀྱིན་ཡོད་ཅིང་།དོན་དེའི་ཐད་ལ་མཚོ་སྔོན་གྱི་རྒྱལ་ཡོངས་དམངས་ཆེན་གྱི་འཐུས་མི་ཤ་བོ་སྒྲོལ་མ་དང་མཱ་ཧྥུའུ་ཁྲང་།པད་རྒྱལ་བཀྲ་ཤིས་བཅས་ཀྱིས་བོད་སྨན་གྱི་ཚད་ལྡན་མ་ལག་འཐུས་སྒོ་ཚང་བ་ཞིག་མགྱོགས་མྱུར་ངང་འཛུགས་དགོས་པའི་སྐོར་ནས་གྲོས་གཞི་བཏོན།